ການເຈລະຈາລະຫວ່າງສະຫະລັດແລະຈີນ
ສະຫະລັດຈະດຳເນີນງານຮ່ວມກັບ ຈີນແລະປະຊາຄົມນາໆຊາດ ເພື່ອຊອກຫາ ການຕອບ​ໂຕ້ ທີ່ມີປະສິດທິຜົນຕໍ່ເກົາຫລີເຫນືອ
ເຈົ້າໜ້າທີ່ອະວຸໂສຂອງສະຫະລັດ ແລະຈີນ ໄດ້ມ້ວນທ້າຍ ການເຈລະຈາ ເປັນເວລາ 2 ມື້ ທີ່ນະຄອນຫຼວງປັກກິ່ງ ໃນວັນອັງຄານມື້ນີ້ ໃນການຫາລືທີ່ແນ ໃສ່ການປະຕິຮູບ ເງິນຕາ ການຄ້າ ແລະຄວາມເຄັ່ງຕຶງ ໃນແຫລມເກົາຫລີ ເມື່ອ ໄວໆມານີ້ ລັດຖະມົນຕີການຕ່າງປະເທດສະຫະລັດ ທ່ານນາງຮິລລາຣີ ຄລິນຕັນ ກ່າວຕໍ່ກອງປະຊຸມຖະແຫລ່ງຂ່າວຮ່ວມ ລຸນຫລັງ ການເຈລະຈາວ່າ ໃນໄວໆນີ້ ສະຫະລັດຈະດຳເນີນງານ ຮ່ວມກັບຈີນແລະປະຊາຄົມນາໆຊາດ ເພື່ອຊອກຫາ ການຕອບໂຕ້ ທີ່ມີປະສິດທິຜົນແລະເໝາະສົມຕໍ່ການຈົມກຳປັ່ນລົບຂອງເກົາຫລີໃຕ້ ຕາມທີ່ມີການກ່າວຫາກັນນັ້ນ ທ່ານ DAI GINGGUO ທີ່ປຶກສາຂອງລັດຖະບານຈີນກ່າວຕໍ່ພວກນັກ ຂ່າວວ່າ ປະເທດທັງສອງ ມີຄວາມເຫັນສອດຄ່ອງກັນກ່ຽວກັບຄວາມສຳຄັນ ໃນການຮັກສາ ສະເຖຍລະພາບແລະຫລີກລ້ຽງຕໍ່ການທະວີຄວາມເຄັ່ງຕຶງຢູ່ໃນແຫຼມເກົາຫລີ ກ່ຽວກັບການປະຕິຮູບເງິນຕານັ້ນ ລັດຖະມົນຕີກະຊວງການເງິນຂອງສະ ຫະຣັດ ທ່ານ TIMOTHY GEITHNER ກ່າວວ່າ ການປະຕິຮູບເງິນຢວນ ແມ່ນການ ຕັດສິນໃຈທີ່ຈີນ ຕ້ອງໄດ້ກະທຳດ້ວຍຕົນເອງ ໃນພິທີເປີດກອງປະຊຸມ ໃນມື້ວັນຈັນວານນີ້ ປະທານປະເທດຈີນທ່ານ HU JINTAO ໄດ້ໃຫ້ຄຳໝັ້ນສັນຍາວ່າ ລັດຖະບານຂອງທ່ານຈະທຳການປະ ຕິຮູບກ່ຽວກັບເລື່ອງ ເງິນຕາ ແຕ່ຈະດຳເນີນການໄວຫລືຊ້າຕາມລະດັບຂອງຕົນ ລັດຖະບານທ່ານໂອບາມາຮຽກຮ້ອງໃຫ້ຈີນປັບຄ່າເງິນຢວນ ຂອງຈີນທີ່ໄດ້ຕັ້ງອັດຕາ ແລກປ່ຽນຂຶ້ນໆລົງໆໃສ່ເງິນໂດລາຂອງສະຫະຣັດ ມາແຕ່ປີ 2008 ນັ້ນໃໝ່